
Republika Hrvatska
Trgovački sud u Splitu
Split, Sukoišanska 6


Poslovni broj: 4. St-1069/2017-6


U IME REPUBLIKE HRVATSKE 

R J E Š E N J E

	Trgovački sud u Splitu, po sucu tog suda Katarini Mikulić, u stečajnom postupku povodom prijedloga predlagatelja FINANCIJSKE AGENCIJE, Regionalni centar Split, Mažuranićevo šetalište 24b, OIB: 85821130368, za otvaranje stečajnog postupka nad dužnikom EUROCOM d.o.o., Mažuranićevo šetalište 37, Split, OIB: 47268287477, zastupanom po punomoćniku Deanu Preleviću, odvjetniku u Splitu, Gundulićeva 22, 3. srpnja 2018. 


r i j e š i o   j e                                               

Odbacuje se prijedlog predlagatelja Financijske agencije za otvaranje stečajnog postupka nad dužnikom EUROCOM d.o.o., Mažuranićevo šetalište 37, Split, OIB: 47268287477.

Obrazloženje

Financijska agencija, Regionalni centar Split (u daljnjem tekstu FINA) podnijela je ovom sudu 23. studenog 2017. prijedlog za otvaranje stečajnog postupka nad dužnikom EUROCOM d.o.o., Mažuranićevo šetalište 37, Split, OIB: 47268287477, a sve sukladno odredbama članka 110. stavak 1. Stečajnog zakona (Narodne novine 71/15 i 104/17, dalje SZ).

U prijedlogu se u bitnome navodi da dužnik na dan 20. studenog 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 7.055,68 kuna, te da prema podacima HZMO ima 2 zaposlena, kao i da predlagatelj ne raspolaže drugim podacima o imovini dužnika. 

Kod ovog suda je 14. lipnja 2018. zaprimljen podnesak dužnika u privitku kojeg je dostavljena potvrda FINE o blokadi računa i novčanih sredstava dužnika, a kojom se potvrđuje da je na računima i novčanim sredstvima dužnika na dan 6. lipnja 2018. evidentirano 0 dana neprekidne blokade zbog nepodmirenih osnova za plaćanje evidentiranih u Očevidniku o redoslijeda osnova za plaćanje, kao i da evidentirane nepodmirene obveze dužnika na taj dan iznose 0,00 kn.

Budući da je iz naprijed navedene potvrde FINE od 6. lipnja 2018. razvidno da dužnik u Očevidniku redoslijeda osnova za plaćanje nema evidentiranih neizvršenih osnova za plaćanje, to stoga u konkretnom slučaju nisu ispunjene pretpostavke u smislu odredbi članka 5. i članka 6. stavak 2. u vezi s člankom 110. SZ za provođenje stečajnog postupka, a radi čega je sud, sukladno odredbama članka 115. stavak 1. SZ, odlučio kao u izreci ovog rješenja.

U Splitu 3. srpnja 2018. 

				
	Sudac



	Katarina Mikulić,v.r.
za točnost otpravka – ovlašteni službenik
Ivana Hajder 
 


Pouka o pravnom lijeku:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od osam dana od dostave ovog rješenja. Dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. 

